Държавен вестник, бр. 60, 2012 г., стр. 83

БРОЙ  60	
Д Ъ Р Ж А В Е Н  В Е С Т Н И К 	
СТР.  83  
Член 6
Изразът „при същите обстоятелства“
За целите на Конвенцията изразът „при 
същите обстоятелства“ означава, че лицето без 
гражданство е длъжно да отговаря на всички 
изисквания (включително и изискванията 
относно срока и условията за временно и 
постоянно местопребиваване), на които кон­
кретното лице би трябвало да отговаря, за да 
се ползва от въпросното право, ако не е лице 
без гражданство, с изключение на изисквани­
ята, на които едно лице без гражданство не 
може да отговаря поради тяхното естество.
Член 7
Освобождаване от принципа на взаимност
1. С изключение на случаите, когато по 
силата на тази Конвенция на лицата без 
гражданство се предоставя по-благоприятно 
правно положение, договарящите се държави 
се задължават да се отнасят към тях както 
обикновено към чужденците.
2. След като са живели в продължение на 
три години на територията на договарящите 
се държави, всички лица без гражданство се 
освобождават от изискването за взаимност, 
установено по законодателен път.
3. Всяка от договарящите се държави се за­
дължава да продължи да предоставя на лицата 
без гражданство правата и преимуществата, 
на които те без наличието на взаимност са 
имали право в деня на влизането в сила на 
тази Конвенция за тази държава.
4. Договарящите се държави поемат за­
дължението да разгледат благосклонно въз­
можността да предоставят на лицата без 
гражданство, без да има реципрочност, права 
и преимущества освен тези, на които те имат 
право съгласно точки 2 и 3, а също така въз­
можността да изключат от изискването за 
взаимност лицата без гражданство, които не 
отговарят на условията, предвидени в точки 
2 и 3.
5. Разпоредбите на точки 2 и 3 се прила­
гат както към правата и преимуществата, 
посочени в членове 13, 18, 19, 21 и 22 на тази 
Конвенция, така и към правата и преимущест­
вата, които не са предвидени в нея.
Член 8
Освобождаване от изключителни мерки
Изключителните мерки, които могат да 
бъдат приложени по отношение на личността, 
имуществото или интересите на гражданите 
или бившите граждани на една чужда държава, 
не се прилагат от договарящите се държави 
по отношение на лицата без гражданство 
изключително на основание на това, че те са 
били граждани на въпросната чужда държава. 
Договарящите се държави, чието законода­
телство не допуска прилагането на общия 
принцип, изложен в този член, се задължават 
да освобождават лицата без гражданство от 
такива мерки в съответните случаи.
Член 9
Временни мерки
Нищо в тази конвенция не лишава дого­
варящата се държава от правото по време на 
война или при наличието на други сериозни 
и изключителни обстоятелства да предприема 
временно мерки, които тя счита за необхо­
дими в интерес на държавната сигурност, 
по отношение на конкретно лице, преди до­
говарящата се държава да установи, че това 
лице действително е лице без гражданство 
и че по-нататъшното прилагане на такива 
мерки по отношение на него е в интерес на 
държавната сигурност.
Член 10
Непрекъснатост на живеене
1. Ако лицето без гражданство е било 
депортирано по време на Втората световна 
война и изпратено на територията на една 
от договарящите се държави и живее там, то 
времето на такъв принудителен престой се 
разглежда като време на законно пребиваване 
на тази територия.
2. Ако лицето без гражданство е било 
депортирано по време на Втората световна 
война от територията на една от договарящи­
те се страни и до влизането в сила на тази 
Конвенция се е върнало там с цел да живее 
постоянно, то периодът на живеене преди и 
след такава депортация се разглежда като 
непрекъснат период във всички случаи, когато 
се изисква непрекъснато живеене.
Член 11
Лица без гражданство – моряци
Ако лицата без гражданство са лица, нор­
мално служещи в екипажите на кораби, пла­
ващи под знамето на една от договарящите се 
държави, то тази държава се задължава да се 
отнася благосклонно към заселването на тези 
лица на нейна територия и към издаването на 
документи за пътуване или към временното 
им допускане на своя територия специално 
с цел да се облекчи тяхното заселване на 
територията на друга страна.
Ч а с т  I I
ПРАВЕН СТАТУТ
Член 12
Личен статут
1. Личният статут на лицето без граждан­
ство се определя от закона на страната на 
неговото постоянно местожителство или ако 
няма постоянно местожителство, от закона 
на страната на неговото местопребиваване.